laion/Wikipedia-Exotic huggingface dataset:
ניסן כהן

ניסן כַּהַן (בהונגרית: Kahán Niszon ‏ 25 באוקטובר 1883, לבוב, האימפריה האוסטרו-הונגרית – 18 באפריל 1949, תל אביב, ישראל) היה מראשי התנועה הציונית בהונגריה ופעיל בתנועת הצלת יהדות הונגריה בזמן מלחמת העולם השנייה. נולד בלבוב שבגליציה, כבן לשמואל כהן, יליד הונגריה, ולאם ילידת פולין, גדל בטרנסילבניה ולמד משפטים באוניברסיטת בודפשט (כיום שמה אוניברסיטת אטווש לוראנד) ואוניברסיטת לבוב. בשנת 1901 ייסד, בעידוד ותמיכת בנימין זאב הרצל, את תנועת הנוער הציונית "עבריה" שהייתה הראשונה מסוגה בהונגריה והמשיכה בפעולתה עד שנת 1940. בשנת 1903 ייסד את תנועת הסטודנטים הציונית "מכביאה" ממנה צמחו רוב מנהיגי הציונות בהונגריה. כהן השתתף בייסוד הסתדרות ציוני הונגריה, והיה חבר בהנהלה הארצית שלה עד לשנת 1944. במשך תקופה זו ניהל בהתנדבות את מחלקת הארגון וההסברה של התנועה, ובחלק מהתקופה אף היה נשיא התנועה. במסגרת פעילותו השתתף בכל הקונגרסים הציוניים משנת 1911 ועד שנת 1939 ועמד בקשר שוטף עם מנהיגי התנועה הציונית כמו דוד וולפסון, שמריהו לוין ומקס נורדאו. כאשר התנועה הוכרזה כלא חוקית בשנת 1919 ארגן את פעילותה המחתרתית והצליח בסיוע הסוכנות היהודית לקבל היתר מהממשלה ההונגרית ללגליזציה של התנועה בשנת 1927. כהן ייצג את התנועה הציונית במוסדות הקהילה היהודית בהונגריה והיה לו חלק משמעותי בהחדרת הוראת העברית בבתי הספר היהודיים במדינה. בתפקידו בנשיאות האיגוד הארצי להצלת יהודים נפגעי רדיפות היה פעיל בפעולות ההצלה של יהודי הונגריה. אשתו גיזלה (גיזי) כהן, לבית מונק, הייתה ממיסדות ויצו בהונגריה, ושימשה כנשיאת הארגון. הוא עלה לארץ ישראל עם משפחתו בספטמבר 1945 והתיישב בחיפה. ניסן כהן נפטר ב-18 באפריל 1949, ונקבר בחוף הכרמל בחיפה. על שמו נקרא רחוב ניסן בשכונת רמת החייל בתל אביב. Osok es Ivadekok: Munk csalad es Felsenburg csalad; Az Orszagos Magyar Zsido Museum, Budpest, 1939 ניסן כהן באתר GRAVEZ צעדים ראשונים (מזכרונותיו של אחד המייסדים) רשם ש. רזי - "הגה" 29.3.1946
נברן שדות

נברן שדות (שם מדעי: Microtus) הוא סוג של נברן מתת משפחת הארוויקוליים שבמשפחת האוגריים. בסוג זה יש 40 מינים ביניהם המין נברן השדה (Microtus guentheri), המצוי גם בישראל. גופו של נברן השדות מכונס ודמוי גליל ומכוסה בפרווה סמיכה. רגליו וזנבו קצרים, עיניו ואוזניו קטנות. נברן זה חי בדרך כלל מתחת לפני הקרקע במאורות, והוא עולה לפני הקרקע רק כדי ללקט מזון. הוא ניזון מזרעים ומעשב, שאותם הוא מכרסם בשיניו, שנשארות חדות ומושחזות כל ימי חייו. נברן השדות מתרבה במהירות. הנקבה מגיעה לבגרות מינית בגיל 25 יום והריונה נמשך 21 ימים ובסופו של דבר היא ממליטה בין 6–10 גורים. לנברנים השדות אין עונת רבייה מכיוון שההיריון הוא פעמיים בשנה וכך יוצא שכל השנה יש רבייה. דוגמה לכך היא תופעה המכונה שנת העכברים שבה יש רבייה עצומה והשמדת יבולים גדולה. מדיה וקבצים בנושא נברן שדות בוויקישיתוף נברן שדות, באתר ITIS (באנגלית) נברן שדות, באתר NCBI (באנגלית) נברן שדות, באתר Animal Diversity Web (באנגלית) נברן שדות, באתר האנציקלופדיה של החיים (באנגלית) נברן שדות, באתר GBIF (באנגלית) נברן, דף שער בספרייה הלאומית
דורון יזרעאלי

דורון יזרעאלי (20 ביוני 1947 - 11 באוקטובר 2008) היה קצין צה"ל בדרגת תת-אלוף, אשר כיהן בין היתר כמפקד קורס קציני שריון, מפקד חטיבה 500 ונספח צבאי בארצות הברית. דורון יזרעאלי נולד וגדל בתל אביב יחד עם אחותו נאוה. אביו, ראובן יזרעאלי (קרמר), נולד בשנת 1915 באוקראינה ובשנת 1925 עלה לארץ ישראל עם משפחתו במסגרת העלייה הרביעית. בצעירותו היה חבר באצ"ל ואף נאסר בכלא עכו על ידי השלטונות המנדט הבריטי. בשנות המרד הערבי הגדול שירת כנוטר ואחר כך ב"מנגנון הקבע" של ההגנה, בתקופת מאתיים ימי החרדה (התקופה בתולדות היישוב שבה התקדם הצבא הנאצי בצפון אפריקה לכיוון תעלת סואץ), נתמנה ראובן למפקד גדודי משמר המולדת, כאשר במקביל לשירותו בהגנה עבד בעיריית תל אביב החל משנת 1943. אמו, סימה, בתו של חיים סוסנובסקי, אחד מתריסר המתיישבים הראשונים של כפר סבא, הייתה התינוקת הראשונה שנולדה בכפר סבא. סימה הייתה אשת חינוך ולימים ניהלה בית הספר היסודי "מגן" שבמעוז אביב. לאחר שסיים את לימודי התיכון בבית הספר אליאנס (תל אביב), התגייס דורון יזרעאלי לשירות בצה"ל בשנת 1965. לאחר תקופה בקורס טיס עבר לשרת בחיל מודיעין, לאחר שסיים קורס קצינים הוצב לשרת כקצין מודיעין בפיקוד צפון, וזאת בין היתר בתקופת ההמתנה ובמלחמת ששת הימים. לאחר מלחמת ששת הימים הצטרף לסיירת מטכ"ל בה מילא עד לשנת 1974 מספר תפקידים, ובכלל זה קמ"ן של היחידה, קמב"ץ וקצין אג"ם. בשנת 1974 עבר הסבה לחיל השריון וכיהן במספר תפקידי פיקוד בחטיבה 188 (מפקד פלוגה בגדוד 53, קצין אג"ם של החטיבה ומפקד גדוד 74). בשנת 1977 מונה למפקד קורס קציני שריון (גדוד 196 בחטיבה 460). ב-1978 נשלח לקורס שריון מתקדם במרכז השריון של צבא היבשה של ארצות הברית בפורט נוקס, שבמדינת קנטקי. בשובו כיהן במספר תפקידי מטה ופיקוד בחיל השריון. במלחמת לבנון הראשונה שירת כסגן מפקד אוגדה 370 (עוצבת להב). לקראת סוף שנת 1982 מונה למפקד חטיבה 500 ופיקד עלייה במהלך שהותה בלבנון. בשנת 1984 מונה לסגן מפקד אוגדת געש. בשנת 1986 מונה לנספח צבאי לענייני יבשה בארצות הברית, ובמסגרת תפקיד זה אף קיבל את עיטור לגיון ההצטיינות של הכוחות המזוינים של ארצות הברית. בשנת 1988 הועלה לדרגת תת-אלוף ומונה לראש מטה גיס 441, תפקיד בו שירת עד שהשתחרר משירות צבאי בשנת 1991, וזאת לאחר 26 שנות שירות. יזרעאלי היה בעל תואר ראשון בכלכלה מהאוניברסיטה העברית וכן בוגר תוכנית להב של אוניברסיטת תל אביב. לאחר שחרורו מצה"ל כיהן דורון במספר תפקידי ניהול, ובכלל זה סמנכ"ל לענייני תפעול ברכבת ישראל ומנכ"ל חברת אביב יעל דרומה. היה נשוי ללאה (לבית טאובר) בת העיר כפר-סבא, ואב לשלושה ילדים: רונית, רן והילה. נפטר בשנת 2008, בגיל 61 ממחלת הסרטן והובא למנוחות בבית העלמין כפר נחמן ברעננה. http://www.tidhar.tourolib.org/tidhar/view/8/3056 https://kotar.cet.ac.il/kotarapp/index/Page.aspx?nBookID=94801721&nTocEntryID=94803013&nPageID=94802355
גביע המדינה בכדורסל 1971/1972

גביע המדינה בכדורסל לעונת 1971/1972 היא התחרות ה-13 מאז היווסדו של המפעל. מכבי תל אביב זכתה בתואר בפעם ה-11 בתולדותיה, לאחר ניצחון בגמר על מכבי רמת גן. מכבי תל אביב זכתה בגביע ה-11 בתולדותיה. אלישע שוחט, ספר הכדורסל הישראלי, עמודים 165-167 יעקב פתאל, גביע הכדורסל למכבי תל אביב ניצח (99:108) את ר"ג, דבר, 17 במאי 1972 המידע באדיבות אלישע שוחט, ספר הכדורסל הישראלי
שברולט LUV

שברולט LUV (באנגלית: Chevrolet LUV) הוא טנדר מתוצרת יצרנית הרכב האמריקאית שברולט אשר יוצר בין השנים 1972–2005, בארצות הברית. בין השנים 1972–2002 יוצרו דגמי "שברולט LUV" ביפן (קרוי: "Isuzu Faster" (אנ')), בין השנים 1982–2008 יוצרו דגמי "שברולט LUV" בצ'ילה. בנוסף דגמי "שברולט LUV" יוצרו בקולומביה ובאקוואדור. דור ראשון - יוצר בין השנים 1972–1982 דור שני - יוצר בין השנים 1980–1988 דור שלישי - יוצר בין השנים 1989 - 2005 קבינה בודדת (דור ראשון, דור שני, דור שלישי) קבינה כפולה (דור שני, דור שלישי) 4x2 (דור ראשון, דור שני, דור שלישי) 4x4 (משנת 1997) "שברולט LUV", שנת 1978 "שברולט LUV", דור ראשון "שברולט LUV", דור ראשון "שברולט LUV", דור שני "שברולט LUV", דור שני, שנת 1982 "שברולט LUV", דור שלישי, שנת 1998 "שברולט LUV", שנת 2004 "שברולט LUV", דור שלישי - מבט ללוח מחוונים שברולט שברולט שבי 500 שברולט אל-קמינו מדיה וקבצים בנושא שברולט LUV בוויקישיתוף שברולט LUV, סרטון באתר יוטיוב שברולט LUV, סרטון באתר יוטיוב שברולט LUV, סרטון באתר יוטיוב שברולט קולורדו / ראו "שברולט LUV" דור ראשון edmunds.com/chevrolet/colorado/history "שברולט LUV" luvtruck
טובורו

טובורו (בצרפתית: Touboro) היא עיירה בקמרון שנמצאת באזור הצפון. ב-2014 פורסם כי ישנן בעיית מהגרים בטובורו עקב אלימות של שני ארגונים חמושים (סלקה ואנטי-בלאקה). טובורו ממוקמת כ-277 ק"מ מבירת האזור גארואה וכ-575 ק"מ מבירת המדינה יאונדה. בנוסף, העיירה ממוקמת כ-362 ק"מ מהגבול של קמרון עם ניגריה, כ-17 ק"מ מהגבול של קמרון עם צ'אד וכ-31 ק"מ מהגבול של קמרון עם הרפובליקה המרכז-אפריקאית. צפונית לעיירה נמצא שדה תעופה. הטמפרטורה הממוצעת היא 25 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 1,734 מילימטרים בשנה. חודש אוגוסט הוא החודש שיש בו הכי הרבה גשם (494 מ"מ גשם), וחודש ינואר הוא החודש שיש בו הכי פחות גשם (1 מ"מ גשם). טובורו ממוקמת ליד הכביש הלאומי N13 והכביש D89. Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) "Cameroon: Location of Refugees and Main Entry Points (as of 02 May 2014) - Cameroon". ReliefWeb. נבדק ב-2014-06-08. "There is growing concern about the influx of refugees from Central Africa". Fides News Agency. 2014-04-10. נבדק ב-2014-06-12. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
צדארוזאורוס

צדארוזאורוס (שם מדעי: Cedarosaurus) הוא סוג של דינוזאור ארוך צוואר ממשפחת הברכיוזאוריים אשר חי בקרטיקון התחתון לפני 126 מיליון שנה. הוא קרוי על שם האזור בו נמצא - תצורת הר סידר (Cedar Mountain Formation) שביוטה, ארצות הברית, בהם נמצא ב-1999 בידי החוקרים טידוול, קרפנטר וברוקס (Tidwell, Carpenter and Brooks) - הדינוזאור הראשון שהם תיארו. מספר מדענים טוענים שהיה שייך לקבוצת הטיטאנוזאורים. זאורופוד זה היה קרובו של הברכיוזאורוס אשר חי בתור היורה והוא הגיע לאורך 20 מטר, לגובה 10 מטרים ולמשקל 40 טון. צווארו הארוך הכיל חוליות רבות ובראשו היה ראש קטן בעל כרבולת ולסתות עדינות אשר שימשו לתלישת עלי עצים. הצוואר היה ארוך בהרבה משאר הגוף. כפי שידוע מזאורופודים אחרים הוא בלע אבני גסטרוליתים שימשו לכתוש את מזונו בקיבה. חלק מהגסטרוליתים שנמצאו היו גדולים מאוד, עד למשקל 7 ק"ג. דינוזאור זה הופיע בסדרה מהפכת הדינוזאורים. מדיה וקבצים בנושא צדארוזאורוס בוויקישיתוף צדארוזאורוס, באתר האנציקלופדיה של החיים (באנגלית) צדארוזאורוס, באתר GBIF (באנגלית)
וולטיקותריום

וולטיקותריום (שם מדעי: Volaticotherium) הוא סוג של יונק נכחד שחי לפני 164 מיליון שנה באמצע היורה. הוא היה שייך לסדרה נכחדת בשם אאוטריקונודונטים אשר נכחדה עם הכחדת הקרטיקון לפני 66 מיליון שנה. הוא נמצא בחפירות במונגוליה הפנימית, סין. יונק זה נחשב ליונק המעופף הקדום ביותר. יונק זה היה דומה במראהו לסנאי מעופף, והיה בעל קרומי תעופה דומים. הגולגולת שלו הייתה קטנה והוא היה בעל שיניים של אוכלי חרקים כמו עטלפים, אך עם ניבים ארוכות מעט. היו לו זרועות ארוכות וזנב ארוך ועבה והוא היה מכוסה פרווה. ייתכן שהיה פעיל בלילה כדי לחמוק מדינוזאורים או פטרוזאורים טורפים, בדומה לסנאים המעופפים של היום. יונק זה לא היה קרוב ליונקים המודרניים, ולא היה יונק שליה או כיס אלא יונק קדום יותר. ייתכן שהיה קרוב מעט לקבוצת המטאתריה שאבותיה התפתחו במשך היורה ורובם שגשגו לאחר הכחדת הדינוזאורים. אם כך הוא כנראה היה חסר שליה. יונק זה הופיע בסדרה מהפכת הדינוזאורים. מדיה וקבצים בנושא וולטיקותריום בוויקישיתוף וולטיקותריום, באתר האנציקלופדיה של החיים (באנגלית) וולטיקותריום, באתר GBIF (באנגלית)
הנס מומזן

הנס מומזן (בגרמנית: Hans Mommsen‏; 5 בנובמבר 1930 – 5 בנובמבר 2015) היה היסטוריון גרמני, מההיסטוריונים הפונקציונליסטים של השואה. מומזן נולד במרבורג, בנו של ההיסטוריון וילהלם מומזן (גר') ונינו של ההיסטוריון תאודור מומזן. אחיו התאום היה ההיסטוריון וולגפגנ מומזן (אנ'). הוא למד גרמנית, היסטוריה ופילוסופיה באוניברסיטת היידלברג, אוניברסיטת טיבינגן ואוניברסיטת מרבורג. הוא היה פרופסור באוניברסיטת טיבינגן בשנים 1960 ו-1961, באוניברסיטת היידלברג בין השנים 1963–1968 ובאוניברסיטת בוכום מ-1968. הוא נישא למרגרטה ריינדל ב-1966. הוא היה חבר המפלגה הסוציאל-דמוקרטית הגרמנית מ-1960 עד מותו. ב-1980 היה מומזן הפרופסור האורח הראשון של מרכז קבנר להיסטוריה גרמנית באוניברסיטה העברית. מומזן היה תלמידם של ההיסטוריונים הגרמנים הנס רוטפלס (אנ') ופרידריך מיינקה (אנ'). את הדוקטורט שלו כתב מומזן בהדרכתו של רוטפלס על "שאלת הלאומים והסוציאל־דמוקרטיה באימפריה האוסטרו-הונגרית". מומזן היה אסיסטנט של רוטפלס, וכתב מטעמו ערכים מרכזיים בלקסיקון ההיסטורי של הוצאת פישר (אנ'). באוניברסיטת היידלברג היה מומזן אסיסטנט של ורנר קונצה (אנ'), היסטוריון חברתי של העת החדשה בגרמניה. עבודת ההביליטציה שלו הייתה על הפקידות של הרייך השלישי. מחקרים מוקדמים נוספים של מומזן עסקו במעמד הפועלים הגרמני, הן כשלעצמו והן כגורם בחברה הגרמנית. ספרו משנת 1979, "תנועת הפועלים והשאלה הלאומית" (Arbeiterbewegung und nationale Frage), אוסף מאמרים שכתב בשנות השישים והשבעים, היו סיכום של מחקריו בנושא ההיסטוריה של מעמד הפועלים הגרמני. בשנות השמונים החל מומזן לחקור את השואה והנאציזם, בדגש על הוויכוח בין אינטנציונליזם לפונקציונליזם. בין היתר כתב מאמרים על מעמדו של היטלר בשיטה הנציונל-סוציאליסטית ועל הפתרון הסופי בראי האידאולוגיה הנאצית. בכתיבתו המאוחרת יותר התייחס לנסיבות עליית הנאצים לשלטון והתבססותם בשלטון, התגבשות הפתרון הסופי וההתנגדות לנאציזם. במחקריו אתגר מומזן את התפיסה המקובלת במחקר, לפיה הנאציזם עלה לשלטון רק עקב פגמיה של החוקה ומנגנון השלטון ברפובליקת ויימאר. מומזן קבע שגם לזרם הפולקיסטי בגרמניה, לשמרנות הגרמנית ולבורגנות הגרמנית חלק משמעותי בעליית הנאציזם. עוד טען מומזן שהלחץ של בעלות הברית מאז חוזה ורסאי גיבש את רפובליקת ויימאר סביב שר החוץ גוסטב שטרזמן, ורק כאשר הפסיקו בעלות הברית לתבוע פיצויים מגרמניה, החלה עליית הימין הקיצוני, האנטי-דמוקרטי. לגבי הצלחת השלטון הנאצי להתבסס דרך מחנות ריכוז וטרור, טען מומזן שבנוסף לכך תמכו בהיטלר גם האליטות הישנות והחדשות, בהן התעשיינים, היונקרים הפרוסים, הצבא, פקידות המדינה והשמרנות הישנה. מומזן טען שחוסר ההתעניינות של היטלר בפרטי הפרטים של יישום המדיניות הוביל להתחרות של פקידיו ושריו זה בזה, מה שהוביל ל"הקצנה מצטברת" בנושא היחס כלפי היהודים. בכך התווה מומזן את קווי ההסבר של אסכולת הפונקציונליזם בחקר השואה. את תוכנית מדגסקר הביא כדוגמה לכך שעד 1941 עדיין לא הייתה החלטה על מהותו של הפתרון הסופי - אם מדובר בגירוש או השמדה. לגבי האנטישמיות בגרמניה טען מומזן שהיא הייתה נרחבת יותר מאשר בסיס התומכים של המפלגה הנאצית. מחקריו של מומזן לגבי ההתנגדות למשטר הנאצי בגרמניה העלו שגם המתנגדים, ברובם, היו אנטישמים, אך האנטישמיות שלהם לא כללה את הרצון להיפטר מהיהודים, אם ברצח או בגירוש, אלא "רק" את הרצון לבודד אותם מבחינה כלכלית וחברתית, ולבטל את האמנציפציה וההיטמעות של היהודים בחברה הגרמנית. מדיה וקבצים בנושא הנס מומזן בוויקישיתוף הנס מומזן, ברשת החברתית Goodreads משה צימרמן, היסטוריה של רדיקליזציה מצטברת: הנס מוֹמזֶן, 1930-2015, באתר יד ושם האנס מומזן, דף שער בספרייה הלאומית
גביע המדינה בכדורסל 1972/1973

גביע המדינה בכדורסל לעונת 1972/1973 היא התחרות ה-14 מאז היווסדו של המפעל. מכבי תל אביב זכתה בתואר בפעם ה-12 בתולדותיה, לאחר ניצחון בגמר על בית"ר ירושלים, שההגעה לגמר זה, מהווה את השג השיא של הקבוצה. בגמר הגביע בעונה זו נקבע שיא הנקודות במשחקי גמר גביע (197 במצטבר). בשלב זה נרשמה הפתעה גדולה כאשר הפועל גן שמואל הדיחה את הפועל תל אביב, מה שהוביל לפיטורי המאמן עמי שלף. נרשמה הפתעה כאשר אליצור תל אביב מהליגה הארצית הדיחה את הפועל גבעת ברנר/נען מהלאומית. מכבי תל אביב זכתה בגביע ה-12 בתולדותיה. ב-15 הדקות הראשונות הגמר היה שקול. לאחר שוויון 39-39, מכבי רצה ליתרון 13 עד למחצית (55:42). בתחילת המחצית השנייה מכבי פתחה בריצה נוספת של 0–15, מה שהבטיח לה את הניצחון. אלישע שוחט, ספר הכדורסל הישראלי, עמודים 170-173 מכבי תל אביב זכתה בגביע המדינה, דבר, 8 ביוני 1973 המידע באדיבות אלישע שוחט, ספר הכדורסל הישראלי אריה ליבנת, כשבחדשות הכריזו: "ההפתעה הכי גדולה מאז קום המדינה", באתר הארץ, 16 בנובמבר 2013
מנטליזאורוס

מנטליזאורוס (שם מדעי: Mantellisaurus) הוא סוג של דינוזאור ממשפחת האיגואנודוניים שבקבוצת האורניתופודה שחי באירופה לפני 12 מיליון שנה. מאובניו נמצאו ב-2007 בידי החוקר גרגורי ס. פאול. שמו של הדינוזאור קרוי על שם החוקר האנגלי גדעון מנטל, אשר גילה את מאובני שיני האיגואנודון. המאובנים התגלו בבריטניה, גרמניה ובלגיה. דינוזאור זה השתייך לקבוצתו של האיגואנודון (כמה חוקרים סוברים שהיה שייך לקבוצת האנקילופולקסיה במקום) והגיע לאורך 7 מטרים ולמשקל 750 קילוגרם. הוא היה דו-רגלי בעל זרועות ארוכות שבקצוותיהם זוג בהונות מחודדות ששימשו להגנה. הדינוזאור היה אוכל צמחייה נמוכה ואולי הזדקף על רגליו כדי להגיע לצמרות של עצים נמוכים. הוא עצמו ניצוד בידי טורפים כמו הנאוונאטור, אשר נמצא בקרבת מאובניו. מדיה וקבצים בנושא מנטליזאורוס בוויקישיתוף מנטליזאורוס, באתר האנציקלופדיה של החיים (באנגלית) מנטליזאורוס, באתר GBIF (באנגלית)
נודטיס

נודטיס (שם מדעי: Nuthetes) הוא סוג של דינוזאור ממשפחת הדרומאוזאוריים שאולי בוטל. הוא חי באירופה לפני 143 מיליון שנה בתור הקרטיקון, שם צד בעלי חיים קטנים. הוא נמצא בדורסט, בריטניה וקיבל את שמו מריצ'רד אוון ב-1854. המאובנים כללו בעיקר עצמות שיניים. פירוש שמו הוא: "מי שנוזף", דבר המזכיר את הכינוי ללטאות הכוח, ששיניהם דמו לו. הוא איננו היה קרוב ללטאות אמיתיות. אורך הדינוזאור הגיע ל-2 מטר והוא היה צייד בעל זנב ארוך דו-רגלי שנע במהירות ותפס טרף קטן בשיניו החדות. ייתכן שהיה מכוסה בנוצות. במקור הוא נחשב למין של מגלוזאורוס אך התברר שאינו קרוב. כיום מעריכים שסוג זה מבוטל ומאובניו הם של דרומזאור אחר - דרומאוזאורואידיס (Dromaeosauroides). מדיה וקבצים בנושא נודטיס בוויקישיתוף נודטיס, באתר האנציקלופדיה של החיים (באנגלית) נודטיס, באתר GBIF (באנגלית)
אצ'ינודון

אצ'ינודון (שם מדעי: Echinodon; משמעות שמו: "שיני קיפוד", בעבר נקרא" Saurechinodon) הוא סוג של דינוזאור בעל אגן דמוי-עוף שהיה קרוב להטרודונטוזאורוס. הוא חי באירופה של הקרטיקון התחתון לפני 140 מיליון שנה. היצור התגלה בדורסט, בריטניה ב-1861 וקיבל את שמו מהחוקר הידוע ריצ'רד אוון, אשר נתן את השם לדינוזאורים. זה היה דינוזאור קטן באורך 60 סנטימטר שהיה אוכל צמחים, אך שיניו דמו לאלה של יונקים קטנים. בעבר הוא נחשב כסוג של לטאה. כמו כן הוא נחשב לבעל עור נוקשה, אך בהמשך התברר שהמאובן היה של צב מאובן מאותה תקופה. היצור חי בקבוצות קטנות וניזון מצמחים ברחבי אירופה של תחילת הקרטיקון. הוא היה מאחרוני ההטרודונטוזאוריים שחיו. מדיה וקבצים בנושא אצ'ינודון בוויקישיתוף אצ'ינודון, באתר GBIF (באנגלית)
דרקורפטור

דרקורפטור (שם מדעי: Dracoraptor; מילולית: "שודד דרקוני") הוא סוג של דינוזאור תרופוד טורף שחי בתור היורה לפני 199–201 מיליון שנה. הוא היה תרופוד פרימיטיבי שהיה קרוב לצלופיזיים. מאובניו התגלו ב-2014 וב-2015 בווילס. את שמו קיבל ב-2016 מ"הדרקון האדום", מפלצת מיתולוגית המזוהה עם ויילס. הדרקורפטור הגיע לאורך 2.1–3 מטר בבגרות (הפרטים הראשונים היו של צעירים) והוא היה קל משקל וזריז עם זנב ארוך, צוואר בינוני וראש קטן וצר בו היו שיניים חדות אך דקות. השרידים שנמצאו הכילו עצמות שבורות ומרבית השלד שוחזר על פי שלדי דינוזאורים קרובים כמו הצלופיזיס. בדומה לתרופודים רבים, הוא היה בעל טפרים חדים בקצוות רגליו הקדמיות. דינוזאור זה התפתח לאחר הכחדת הטריאס, מלפני 201 מיליון שנה, והוא נחשב לאחד מאבותיהם של התרופודים הגדולים יותר של היורה והקרטיקון. דינוזאור חדש זה ומאובניו נראים בתוכנית הבריטית "הדינוזאורים של בריטניה" בפרק השני, כאשר טרם קיבל את שמו. מדיה וקבצים בנושא דרקורפטור בוויקישיתוף דרקורפטור, באתר GBIF (באנגלית)
גביע המדינה בכדורסל 1974/1975

גביע המדינה בכדורסל לעונת 1974/1975 היא התחרות ה-15 מאז היווסדו של המפעל. לאחר שבעונה שעברה בוטלו משחקי הגביע עקב מלחמת יום הכיפורים, בעונה זו זכתה מכבי תל אביב זכתה בתואר בפעם ה-13 בתולדותיה, לאחר ניצחון בגמר על הפועל גבת/יגור. מכבי תל אביב זכתה בגביע ה-13 בתולדותיה. אלישע שוחט, ספר הכדורסל הישראלי, עמודים 182-185 יעקב פתאל, מכבי תל אביב זכה בגביע ניצח גבת יגור 89:74, דבר, 23 באפריל 1975 משר לרר, ליל המכבים, מעריב, 23 באפריל 1975 המידע באדיבות אלישע שוחט, ספר הכדורסל הישראלי
מתן יעקב

מתן יעקב (נולד ב-25 בנובמבר 1989) הוא חזאי מזג האוויר בחברת החדשות של ערוץ 12. יעקב נולד וגדל בגן יבנה. את לימודיו בתיכון עשה ב"אורט רבין" שבמועצה המקומית. לאחר שהתגייס לצה"ל, החל קורס טיס אולם הודח במהלכו, ולאחר מכן עבר לשרת במרכז החיזוי שבמחלקת השליטה והמבצעים של חיל האוויר כחזאי. במהלך שירותו פיקד על קורס חזאים וקורס קצינים. יעקב השתחרר כקצין בדרגת סרן ובמילואים קודם לדרגת רב-סרן. ב-2017 החל לעבוד בחברת החדשות כחזאי וככתב חדשות, וכמפיק ומגיש את תחזית מזג האוויר במהדורת החדשות של ערוץ 12, מסקר ועורך כתבות בתחום הטבע, האקלים והסביבה. עם פיצול ערוץ 2, המשיך יעקב להגיש את תחזית מזג האוויר בחברת החדשות שעברה לשדר בערוץ קשת 12. החל משנת 2020 מגיש גם פינות שונות במהדורות המוקדמות של חברת החדשות וכן מגיש את "המהדורה הצעירה" של החדשות לילדים ונוער. יעקב בוגר תואר ראשון במדעי הרפואה וביולוגיה מטעם אוניברסיטת חיפה, בוגר תואר ראשון קדם קליני רפואה מטעם אוניברסיטת תל אביב, ובעל רישיון טיס אזרחי ורישיון צלילה. לומד רפואת שיניים באוניברסיטת תל אביב. יעקב מתגורר בתל אביב. מדיה וקבצים בנושא מתן יעקב בוויקישיתוף מתן יעקב, ברשת החברתית פייסבוק מתן יעקב, ברשת החברתית אקס (טוויטר) מתן יעקב, ברשת החברתית אינסטגרם נטלי שחר, איך נולד חזאי: סיפורו של מתן יעקב יליד גן יבנה, באתר גן יבנה נט, 29 בנובמבר 2017 איתמר רונאל, ‏התחזית היומית: חם ולוהט, באתר ‏מאקו‏, 3 בדצמבר 2017 סמדר שיר, שיר אשיר בגשם, באתר "ידיעות אחרונות", 25 בינואר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ניסים קינן

ניסים קינן (נולד ב-23 ביוני 1956) הוא עיתונאי ישראלי שמשמש כתב השטח של כאן חדשות (ולפני כן ברשות השידור) בדרום ישראל, ומגיש תוכניות רדיו. זוכה פרס העיתונאי המצטיין לשנת 2018. נולד בשם ניסים קקון, וגדל בבית שמש. אחיו מסעוד קקון, היה משגיח בישיבת חב"ד באגאדיר שבמרוקו ונהרג ברעידת אדמה. קינן שירת בצה"ל כלוחם בסיירת שקד, וכקצין הגיע לדרגת סגן-אלוף. ממקימי יחידת מורן (יחידה מיוחדת בתותחנים) ואף צייר את תג היחידה. למד תואר ראשון במדעי המדינה ותקשורת וסיים את לימודיו "בהצטיינות יתרה" (2% מהבוגרים המצטיינים ביותר בפקולטה) באוניברסיטת בר-אילן. קינן עוסק בעיתונות מ-1973 ובמשך השנים זכה לפרסים בתחום. בראשית שנות ה-80 חזר בתשובה וסייע בהפקת עיתונות דתית בדרום, כמו למשל דו שבועון בשם "תודעה", שתכניו זכו לביקורת מצד עיתונאי בשם דב רובין ובטור דעה חריף מאת עמוס קינן. בינואר 2019 לקה באירוע מוחי. במשך כ-3 חודשים היה מחוסר הכרה ולאחר מכן במשך כ-3 חודשים עבר שיקום. כשהתעורר, תיקשר רק עם העיניים. היום הוא מדבר ובהכרה מלאה והרופאים מקווים שיצליח גם ללכת. בראיון האחרון שלו ברשת ב' לפני שלקה במוחו, ראיין קינן את המוזיקאי והסופר חנן יה(חנן-יה ישראל בוהדנה). [1] קינן מתגורר בבאר שבע ואב לשלושה ילדים. בשנת 2008 זכה בפרס קול ישראל על שם אילן רועה בשנת 2009 זכה בפרס ירושלים בשנת 2018 זכה בפרס העיתונאי המצטיין יונתן כיתאין, ‏ניסים קינן, הכתב הוותיק בדרום, מצטרף לתאגיד השידור הישראלי, באתר גלובס, 11 ביולי 2016 'ניסים קינן', תגית באתר העין השביעית ילדי אגדיר האבודים, כתבה וראיון עם העיתונאי ניסים קינן, ערוץ 20. ילדי אגדיר האבודים, כתבה וראיון עם העיתונאי ניסים קינן, ערוץ 20.
עודד הלפרין

עודד הלפרין (נכתב גם הלפרן; נולד ב-14 בינואר 1989) הוא ראש המועצה המקומית כפר תבור משנת 2018. הלפרין נולד בכפר תבור. הוא בנם של זוג רופאים. אביו הוא ערן הלפרן,שהיה מנהל המרכז הרפואי רבין ויו"ר איגוד בתי החולים בישראל. עודד הלפרין התחנך בבית הספר היסודי ע"ש יצחק רבין בכפר תבור, ולאחר מכן בבית הספר החקלאי כדורי. את שירותו בצה"ל עשה ביחידת דובדבן כלוחם וכמפקד. להלפרין תואר ראשון במנהל עסקים, עם התמחות במימון מהמרכז הבינתחומי הרצליה, תואר אותו סיים בהצטיינות יתרה, ותואר שני במדיניות ציבורית מאוניברסיטת תל אביב. בין השנים 2015–2017 עבד כמנהל קהילה ביישוב הקהילתי עדי. בשנים 2017–2018 כיהן כמנכ"ל עמותת הבוגרים של יחידת דובדבן. בשנת 2013 הקים הלפרין את סיעת "צעירי מסחה" אשר התמודדה בבחירות המקומיות למליאת המועצה המקומית כפר תבור וזכתה ב-30% מסך הקולות ובשלושה מושבים במליאת המועצה. בין השנים 2013–2018 כיהן כיו"ר הנהלת מתנ"ס כפר תבור וכסגן וממלא-מקום ראש המועצה יוסי דולה. לאחר שהודיע דולה על פרישתו מהחיים הפוליטיים, הכריז הלפרין כי יתמודד על ראשות המועצה. בבחירות המוניציפליות שנערכו באוקטובר 2018, זכה הלפרין ב-48% מקולות הבוחרים ונבחר לראשות המועצה המקומית כפר תבור כשהוא גובר על 3 מועמדים אחרים. רשימתו "עתיד מסחה" זכתה ב-4 מ-9 המנדטים במליאת המועצה. בעת בחירתו היה צעיר ראשי הרשויות המקומיות בישראל. בבחירות המקומיות שנערכו בסוף פברואר 2024, התמודד הלפרין כמועמד יחיד לראשות המועצה וזכה בתמיכה של 87% מקולות הבוחרים. סיעתו ״ממשיכים ביחד״ זכתה ל-6 מ-9 מושבים במליאת המועצה. במקביל לתפקידו כראש המועצה המקומית כפר תבור מכהן הלפרין כחבר מליאה בוועדה המרחבית לתכנון ובנייה גליל מזרחי, חבר בדירקטוריון החברה למשק וכלכלה סוכנות לביטוח (1992) בע"מ וכיושב ראש עמותת המרכז הקהילתי כפר תבור. ב-11 בנובמבר 2021 הצטרף הלפרין באופן רשמי למפלגת יש עתיד בראשות יאיר לפיד. הלפרין הוא תושב כפר תבור, נשוי ואב לשתי בנות. במהלך תקופת כהונתו כראש המועצה המקומית זכתה המועצה בפרס 5 כוכבי יופי בכל שנה, נבנה בית כנסת שלישי במושבה, נפתח בית ספר "שקד" לחינוך מיוחד, בוצעה כניסה נוספת למושבה מכיוון כביש 65, נחנכו 2 גני ילדים חדשים, מועדון לגיל השלישי והחלה הקמתה של שכונת "נאות תבור" לאנשי קבע בשיתוף מנהלת המגורים של צה"ל. בנוסף לכך החלו העבודות לביצוע "עוקף כפר תבור" אשר יסיט את תוואי כביש 65 אל מחוץ למושבה. בשנת 2019 התקיים בכפר תבור לראשונה פסטיבל השקד אשר מתקיים מאז באופן רציף בכל שנה ומושך אלפים רבים של מבקרים מכל רחבי הארץ. גילי מלניצקי, "הפער בין תל אביב שבה מרוויחים 40 אלף שקל בחודש לצפון שבו מגרדים 8,000 שקל — מטריד", באתר TheMarker‏, 27 באוגוסט 2021 אורלי אלקלעי, "הוא כמו הבן של כולם": ראש המועצה הצעיר ביותר, באתר כאן – תאגיד השידור הישראלי, 1 בנובמבר 2018 יוסי וקנין, יוסי דולה פורש: "לא צריך להתנחל בתפקיד הזה", באתר mynet‏ העמק, 10 בדצמבר 2017 יוסי וקנין ורוני שחר, היורש של יוסי דולה? עודד הלפרין מתמודד על ראשות מועצת כפר תבור, באתר mynet‏ העמק, 9 בפברואר 2018 בחירות 2018, באתר www.kefar-tavor.muni.il כרמלה קופר, ביקושים לצפון: מינהלת המגורים של צה"ל יוצאת לשיווק בכפר תבור, באתר מגדילים התחדשות עירונית, ‏2021-06-22 למרות המצב הביטחוני: שדרוג מקטע גולני-דברת בכביש 65 יוצא לדרך, באתר mynetafula, ‏2023-11-27 אורלי גנוסר, ‏המופע המשוגע של השקדיות מסביב לכפר תבור, באתר גלובס, 5 במרץ 2022